**ELŐTERJESZTÉS**

**Körmend város Önkormányzata Képviselő-testülete 2014. április 24-i ülésére**

**Tárgy:** Vasivíz Zrt. mérlegbeszámolója 2013. évről

Tisztelt Képviselő-testület!

A Vasivíz Zrt. mérlegbeszámolóját tulajdonosként az Önkormányzat minden évben megtárgyalja.

A tavalyi év igen jelentős változásokat hozott a gazdasági társaság életében. A víziközmű vagyon tavaly év elején átszállt az Önkormányzatokra, így ezen hatalmas méretű vagyon értékét ki kellett vezetni a könyvelésből, ami veszteséget keletkeztetett az eddig nyereségesen működő cég életében. A saját tőke is ennek megfelelően lecsökkent.

A szolgáltatási díjak jogszabályi előírások miatt nem emelhetőek, a rezsicsökkentés miatt csökkennek.

Önmagában ezen változások olyan mértékűnek tekintendőek, ami az üzleti politikát alapjaiban meghatározza.

A Társaság működése stabil, és amennyiben az Önkormányzatok részéről megtörténik a közművagyon értékelése, úgy vagyonkezelőként továbbra is el tudja látni a közművek fenntartását az eddig biztosított színvonalon.

**HATÁROZATI JAVASLAT**

Körmend város Önkormányzata Képviselő-testülete a Vasivíz Zrt. 2013. évi tevékenységéről készült mérlegbeszámolót megtárgyalta, azt elfogadja.

Felelős: Bebes István polgármester Közgyűlés előtt képviseletért

Határidő: Közgyűlési meghívó szerinti

Körmend, 2014. április 14.

**Bebes István**

**polgármester**